Xhevdet Bej

Xhevdet Bej ose Xhevdet Tahir Belbez (1878 - 15 janar 1955) ishte një guvernator shqiptar i vilajetit Van të Perandorisë Osmane gjatë Luftës së Parë Botërore dhe Rrethimit të Vanit. Ai konsiderohet përgjegjës për masakrat e armenëve në dhe përreth Vanit. Clarence Ussher, dëshmitar i këtyre ngjarjeve, raportoi se 55,000 armenë u vranë më pas. Ai konsiderohet gjithashtu përgjegjës për masakrat ndaj asirianëve në të njëjtin rajon.

Ai lindi në Shkodër, Shqipëri, si djali i Tahir Pashë Krajanit, i cili ishte një vali i Vanit, Bitlisit dhe Mosulit. Ai u bë edhe kunati i Enver Pashës. Në vitin 1914, si kajmekam i Sanxhakut të Hakarit, Xhevdeti punoi ngushtë së bashku me Shërbimin Sekret Osman për të koordinuar mbrojtjen kundër rusëve dhe ofensivat e mundshme kundër rajonit përreth Liqenit të Urmisë. Ai i shkroi Talat Pashës se Urmia mund të ishte kapur me një mbështetje më të madhe të eprorëve të tij. Ai pasoi Hasan Tahsin Beun si Guvernator vali i Vilajetit të Vanit më 1914. Xhevdeti ishte udhëheqës i Komitetit të Bashkimit dhe Përparimit (CUP).

Ai u portretizua nga Elias Koteas në filmin Ararat të vitit 2002, i cili mori 2 nominime për Oskar.

 Referime 

Kategoria:Lindje 1878
Kategoria:Vdekje 1955
Kategoria:Njerëz nga Shkodra
Kategoria:Shqiptarë të Perandorisë Osmane